**Алтын күз мерекесі**

**Тәрбиеші:**    
Құрметті қонақтар! Балалар! Алтын күз мерекесіне қош келдіңіздер! Ел байлығын арттырған берекелі де мерекелі күз мерекесі құтты болсын.

**Ата- аналар мода көрсетуі:**

Сұр – бұлт түсі суық қаптайды аспан,

[Күз](http://hl.mailru.su/mcached?q=%D0%BA%D2%AF%D0%B7%20%D0%BC%D0%B5%D1%80%D0%B5%D0%BA%D0%B5%D1%81%D1%96%D0%BD%D0%B5%20%D1%82%D0%B0%D0%BD%D1%8B%D1%81%D1%82%D1%8B%D1%80%D1%83%20%D0%BC%D0%BE%D0%B4%D0%B0%D1%81%D1%8B&qurl=http%3A%2F%2Fkzbydocs.com%2Fdocs%2F825%2Findex-15151-1.html&c=14-1%3A220-1&r=8224734&frm=webhsm) болып дымқыл туман жерді баспан.

Білмеймін тоңғаны ма, тойғаны ма.

Жылқы ойнап, бие қашған тай жарысқан.

Жаздағыдай балалар,

Далада көп жүрмейді.

Еңбекшілер егіннен,

Демалуды білмейді.

Бүгін біздің ата- аналарымыз **«Күз қиялдары.»атты** байқауға қатысуға бел буып келіп тұр.Мода өнерін көруді тамашалайық.

**Өнер:**

«Құлақтан кіріп бойды алар,

Әсем ән мен тәтті күй», - деп Абай атамыз айтқандай ендігі кезекті

Сары алтындай сары күз себетке толы жемісін, қамбаға толы егінін сыйлайды.

Ендеше «Алтын күз» атты мерекемізді бастаймыз.  
**1 Егор:**    
                Берекесін сыйлауға,  
               Өлкемізге күз келді.  
               Жемістерін жинауға,  
               Шақырады біздерді.      
**2 Ерасыл:**   
              Берекелі, мерекелі,  
              Келді жомарт алтын күз,  
              Қалада да, далада да,                
              Жанның бәрі жарқын күз.      
**3 Ақарыс:**  
               Сау-сау етіп жапырақ  
              Сабағынан үзілді.  
              Қоңыр тартып атырып  
              Көкке құстар тізілді.  
**4 Нұрлан:**   
               Жемісі мол теретін  
              Күз дос екен бізбенен  
              Бәрін тауып беретін  
              Жомарт екен күз деген.   
**Хор : «Жаңбыр. Әні .»**  
Балалар мінеки күз мезгіліде келіп жетті.  
-    Күз мезгіліне қандай айлар жатады?

**1-бала: (Қыркүйек)**

Бірінші қыркүйек

Білімге бастады.

Мал мен аң жүр билеп,

Құс шарлап аспанды.

**2-бала: (Қазан)**

Жаңартқан ғаламды

Жаңбырлы ғажап ай

Осынау заманды

Орнатқан қазан ай.

**3-бала: (Қараша)**

Мол байлық тергені

Шаттығы қаншалық.

Қарашы, өрледі

Қараша ән салып.   
-    Ауа райы қалай құбылады?  
-    Күзде қандай құбылыстар болады?  
-    Ал қазір күздің қай айы?  
-    Қазір күздің екінші айы.   
**Күтпеген сәт:**  
Осы кезде ішке **«Алтын күз»** билеп кіреді. Әндете жөнеледі.  
**Алтын күз:**  Өрік, алша,  
  Шие, алма,  
 Жидек, жүзімпіседі.  
 Қауын, қарбыз  
  Қияр, сәбіз  
 Дүкендерге түседі.  
**Балалар:** - Күзде дейді.  
**Алтын күз:**Бұлттар төніп  
Жерге шөгіп  
Дымқыл тұман болады.  
Шөп сарғайып  
Өңі тайып  
Дала сұры қашады.  
Бой жаза алмай  
Ойнай алмай  
Денең мұздап тоңады  
Бөбектерім-ай тыңдаңдар  
Бұл қай кезде болады?  
**Балалар:**- Күзде.  
**Алтын күз:**Жарайсыңдар балдырғандарым менің өлең жұмбағымды бірден таптыңдар. Сендерге өз жемістерімді ала келдім!  
**Тәрбиеші:**Рахмет,  «Алтын күз» сіздің жемістеріңізбен ойын ойнайық, қазір ортаға бір баланы шығарып көзін таңамыз. Алдына жемістерді қоямыз, жемістерді сипап көріп пішініне қарай ажыратамыз. (қонақтар мен де ойнауға болады)  
**Ойын: «Жемістер қандай пішінде ?»**

**Ән: «Осень наступила.»**

**Тәрбиеші:  Жемістерді қарсы алайық (Осы кезде әуен ойналады, ортаға жемістер шығады)**

Алмұрт                      Мен алмұртпын, алмұртпын

                                   Аузындамын бар жұрттың.                   **Ақарыс**

Жүзім                        Мен жүзіммін, жүзіммін

                                   Моншақ болып тізілдім **.                       Ерасыл**

Өрік                           Мен өрікпін, өрікпін

                                   Табиғатқа көрікпін.                                **Нұрлан**

Алма                          Мен алмамын, алмамын

                                   Тандайда қалар бәр дәмім.                   **Егор**

**Би : «Жемістер.», ұлдар тобы**  
**Алтын күз:**  
-Балақандарым сендерге тағы да  жұмбақ жасырғым келіп тұр. Жұмбағым жыл құстары туралы.  
Күзде айналып өтеді,  
Жылы жаққа кетеді.  
Көктемде қайта келеді.  
Әсім әнін айта келеді.  
                                            (тырна)  
Көлдің көркі-еркесі,  
Қанаттары көрпесі.  
Бойын күтіп баптайды,  
Ешкім оны атпайды.  
                                          (аққу)  
Енді қонақтарға жұмбақ жасырайық:  
Қос жұдырықтай жүректі,  
Үй етіп, балапандарын түлетті.  
                                                                 (қарлығаш)  
Көктемде ұшып келеді,  
Жаздай концерт береді.  
                                                (бұлбұл)

**Ойын: «Қол шатыр.»**

**Ойын: «Қоян немен қоректенеді?»**

**Тәрбиеші:**Алтын сары, қызыл көк,  
Алуан-алуан жапырақ.  
Күзгі бақта күлімдеп,  
Көз тартады атырап.  
О алақай! Тамаша!  
Шашу шашты  жапырақ.  
Бақтың іші алаша,  
Аунар ма еді жата қап.  
**Би: «Саңырауқұлақтар.»  
Күз:**Айналайын балаларым өнерлерің көп екен. Риза болып отырмын. Мен қайтатын кез болды. Аман есен болыңдар .Еңбек етіп, ойнап-күліп, шырқап әнге салыңдар. Әкелген жемістерін балаларға таратып береді.   
**Балалар:**Рахмет саған Алтын күз.  
-Қош, қош Алтын күз.  
**Тәрбиеші:**   
Балалар осымен біздің күз туралы мерекеміз аяқталды. Бәрің мерекеге жақсы қатыстыңдар. Ата- аналар келгендеріңіз үшін үлкен рахмет.Сау саламатта болайық,сау болыңыздар!